CELEX: 32010B0536
Language: fi
Date: 2010-05-05 00:00:00
Title: Euroopan parlamentin päätös, tehty 5 päivänä toukokuuta 2010, vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2008

25.9.2010   
            
            
               FI
            
            
               Euroopan unionin virallinen lehti
            
            
               L 252/182
            
         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2008
   (2010/536/EU)
   EUROOPAN PARLAMENTTI, joka
   ottaa huomioon Euroopan koulutussäätiön lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2008 sekä säätiön vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan koulutussäätiön perustamisesta 16. joulukuuta 2008 annetun Euroopan parlamentin ja neuvoston asetuksen (EY) N:o 1339/2008 (3) ja erityisesti sen 17 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0083/2010),
   
               1.
            
            
               myöntää Euroopan koulutussäätiön johtajalle vastuuvapauden säätiön talousarvion toteuttamisesta varainhoitovuonna 2008;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Jerzy BUZEK
      
      
         
            Pääsihteeri
         
         Klaus WELLE
      
   
   
      (1)  EUVL C 304, 15.12.2009, s. 136.
   
      (2)  EYVL L 248, 16.9.2002, s. 1.
   
      (3)  EUVL L 354, 31.12.2008, s. 82.
   
      (4)  EYVL L 357, 31.12.2002, s. 72.
    ---documentbreak--- 
   
               25.9.2010   
            
            
               FI
            
            
               Euroopan unionin virallinen lehti
            
            
               L 252/183
            
         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2008
   EUROOPAN PARLAMENTTI, joka
   ottaa huomioon Euroopan koulutussäätiön lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2008 sekä säätiön vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan koulutussäätiön perustamisesta 16. joulukuuta 2008 annetun Euroopan parlamentin ja neuvoston asetuksen (EY) N:o 1339/2008 (3) ja erityisesti sen 17 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0083/2010),
   
               A.
            
            
               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset,
            
         
               B.
            
            
               ottaa huomioon, että parlamentti myönsi 23. huhtikuuta 2009 Euroopan koulutussäätiön johtajalle vastuuvapauden viraston talousarvion toteuttamisesta varainhoitovuonna 2007 (5) ja päätökseen liitetyssä päätöslauselmassa se muun muassa:
               
                           —
                        
                        
                           pani merkille tilintarkastustuomioistuimen havainnon, että lisätalousarviossa esitetty käyttötarkoitukseensa sidottujen tulojen määrä oli ilmoitettu virheellisesti (sen olisi pitänyt olla 1 200 000 euroa eikä 3 400 000 euroa),
                        
                     
                           —
                        
                        
                           pani merkille, että säätiön johtaja esitti tarkastuslausumassa (joka on vuotuisen toimintakertomuksen liitteenä) uudelleen edellisvuonna esitetyt varaumat kumppanimaiden epävarmasta poliittisesta tilanteesta, Tempus-sopimuksen varainhoidosta ja Tempus-sopimuksen teknisen avun mahdollisista yhteiskunnallisista, maineeseen liittyvistä, oikeudellisista ja taloudellisista vaikutuksista säätiössä;
                        
                     
         
               1.
            
            
               on tyytyväinen siihen, että tilintarkastustuomioistuin on ilmoittanut säätiön varainhoitovuoden 2008 tilinpäätöksen olevan laillinen ja asianmukainen;
            
         
      Toiminta
   
   
               2.
            
            
               toteaa, että säätiön väliarvioinnissa (EAC/06/05, lopull. kertomus, 25. toukokuuta 2006) sen toiminnan vaikutuksen suorille edunsaajille katsottiin yleisesti ottaen olleen myönteinen; panee kuitenkin merkille, että vaikutusta valtion laitoksille voi olla vaikea todistaa, sillä on hankala vetää suoraa yhteyttä säätiön hankkeiden tulosten ja laitosten toiminnan välille;
            
         
               3.
            
            
               onnittelee säätiötä siitä, että komissiota tukevassa toiminnassa vuonna 2008 komission tyytyväisyysaste säätiön toimintaan oli 97 prosenttia; korostaa erityisesti, että säätiölle jätetyt hakemukset koskivat useimmiten tukea seuraavilla aloilla: eurooppalaisen naapuruuden välineiden valmisteluun liittyvien menettelyjen ja osallisuuksien seuranta (32 %), formulointi (21 %), ohjelmatyö (11 %), hankkeiden määrittäminen (10 %) ja seuranta;
            
         
               4.
            
            
               kehottaa säätiötä esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden tuloksista ja edellisen varainhoitovuoden tuloksista, jotta vastuuvapauden myöntävällä viranomaisella on mahdollisuus arvioida paremmin säätiön toimintaa eri vuosina;
            
         
      Säätiön toimintakenttä
   
   
               5.
            
            
               panee merkille, että kun Euroopan koulutussäätiön perustamisesta 7. toukokuuta 1990 annettu neuvoston asetus (ETY) N:o 1360/90 (6) laadittiin vuonna 2008 uudelleen, säätiö sai mahdollisuuden kehittää asiantuntemustaan edellisvuosiin verrattuna uusilla aloilla; toteaa, että asetuksessa (EY) N:o 1339/2008 määritellään uusia menettelytapoja, joiden avulla voidaan laajentaa säätiön toimintakenttää sekä temaattisesti että maantieteellisesti;
            
         
      Yhteistyö Euroopan ammatillisen koulutuksen kehittämiskeskuksen (Cedefop) kanssa
   
   
               6.
            
            
               edellyttää säätiöltä ja keskukselta niiden toiminta-alueiden samankaltaisuuden vuoksi tiivistä yhteistyötä ja synergiaa ja pyytää antamaan kummankin johtajan toimintakertomuksessa säännöllisesti tietoa asiasta;
            
         
      Sisäinen tarkastus
   
   
               7.
            
            
               toteaa, että säätiö on toteuttanut 12 sisäisen tarkastuksen yksikön vuodesta 2006 alkaen antamasta kaikkiaan 27 suosituksesta; huomauttaa, että 15 suositusta on vielä toteutettava ja niistä kuusi katsotaan ”erittäin tärkeiksi”; kehottaa säätiötä näin ollen ottamaan viipymättä käyttöön tietyt sisäisen valvonnan standardit (menettelyjen dokumentointia, varojen siirron valvontaa ja toimien jatkuvuutta koskevat standardit) ja tietyt henkilöstöhallinnon suositukset (henkilöstöhallintoa vuotuisissa suunnitelmissa ja toimintakertomuksissa, tavoitteiden asettelua ja henkilöstön ajankäyttöä koskevat suositukset);
            
         
      Henkilöstö
   
   
               8.
            
            
               on huolissaan tilintarkastustuomioistuimen havainnoista, jotka koskevat henkilöstön valintamenettelyjen puutteellista avoimuutta, sekä siitä, että Euroopan petostentorjuntavirasto (OLAF) on puuttunut asiaan ja käynnistänyt tutkimuksen (OF/2009/0370); kiinnittää huomiota unionin työllisyyspolitiikan suuntaviivoihin ja erityisesti yhdenvertaista kohtelua työssä ja ammatissa koskevista yleisistä puitteista 27. marraskuuta 2000 annetun neuvoston direktiivin 2000/78/EY (7) valintaperusteita ja työhönottoperusteita koskeviin säännöksiin; edellyttää kaikkien EU:n virastojen noudattavan vähintään näitä suuntaviivoja ja kehottaa säätiötä toimimaan esimerkkinä soveltamalla jatkossa tasapuolisia, avoimia ja kattavia rekrytointimenettelyjä;
            
         
               9.
            
            
               kehottaa säätiötä raportoimaan henkilöstönsä sijoittamisesta; huomauttaa eritoten, että henkilöstöresurssien riittämätön huomioonottaminen vuotuisten suunnitelmien ja toimintakertomusten yhteydessä sisältää riskin tehottomuudesta ja avoimuuden puutteesta säätiön henkilöstön sijoittamisessa ja käytössä; korostaa lisäksi, että yksittäisten henkilöstön jäsenten tavoitteet olisi liitettävä paremmin säätiön vuotuisiin ja strategisiin tavoitteisiin ja että henkilöstön ajankäyttöjärjestelmä olisi myös sisällytettävä vuotuisen suunnittelun ja talousarviosuunnittelun puitteisiin;
            
         
               10.
            
            
               panee merkille tilintarkastustuomioistuimen huomautuksen, jonka mukaan rekrytointimenettelyissä on useita heikkouksia; painottaa eritoten, että rekrytoinnin arviointilautakuntien on annettava riittävästi tietoa sovelletuista menettelyistä ja tuotava julki muun muassa päätösten perustelut ja päätöspäivämäärät, jotta voidaan taata menettelyjen avoimuus;
            
         
               11.
            
            
               panee kuitenkin merkille, että tilintarkastustuomioistuimen huomautusten ja sisäisen tarkastuksen yksikön vuonna 2008 tekemän sisäisen tarkastuksen perusteella säätiö on ilmoittanut tarkistaneensa perinpohjaisesti rekrytointimenettelyjään; pyytää sen vuoksi säätiötä tiedottamaan vastuuvapauden myöntävälle viranomaiselle toimista, joihin se on ryhtynyt, ja niiden tuloksista;
            
         
               12.
            
            
               panee merkille säätiön vastauksen, jossa se ilmoittaa ottaneensa huomioon tilintarkastustuomioistuimen lausunnon tapauksista, joissa ulkomaankorvaukseen oikeutetuille toimihenkilöille ei myönnetty kyseistä korvausta, koska voimassa olevia sääntöjä oli tulkittu virheellisesti; pitää myönteisenä säätiön lupausta tarkastella kyseisiä tapauksia sekä tehdä asianmukaiset korjaukset;
            
         
               13.
            
            
               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan (8).
            
         
      (1)  EUVL C 304, 15.12.2009, s. 136.
   
      (2)  EYVL L 248, 16.9.2002, s. 1.
   
      (3)  EUVL L 354, 31.12.2008, s. 82.
   
      (4)  EYVL L 357, 31.12.2002, s. 72.
   
      (5)  EUVL L 255, 26.9.2009, s. 149.
   
      (6)  EYVL L 131, 23.5.1990, s. 1.
   
      (7)  EYVL L 303, 2.12.2000, s. 16.
   
      (8)  Hyväksytyt tekstit, P7_TA(2010)0139 (Katso tämän virallisen lehden sivu 241).